Държавен вестник, бр. 59, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  59
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и ал. 2 от Конституцията на Републи-
ка България
Р Е Ш И :
Прекратява пълномощията на Бойко Ме-
тодиев Борисов, народен представител от
1. многомандатен избирателен район—Благо-
евградски.
Решението е прието от XL Народно събра-
ние на 14 юли 2005 г. и е подпечатано с офици-
алния печат на Народното събрание.
Председател на Народното събрание:
Георги Пирински
49455
ДЕКЛАРАЦИЯ
за основните приоритети на 40-ото Народно
събрание на Република България
Ние, народните представители в 40-ото На-
родно събрание на Република България,
като подчертаваме значението на:
—своевременното изпълнение на поетите ан-
гажименти в Договора за присъединяване на
Република България към Европейския съюз и
успешното приключване на процеса на евро-
пейска и евроатлантическа интеграция;
—поддържането на финансова стабилност и
постигането на ускорено икономическо разви-
тие с цел по-висок стандарт и по-добро качест-
во на живот на българските граждани, съответ-
стващи на принципите на европейската соци-
ална политика;
—укрепването на външната и вътрешната
сигурност на Република България;
—върховенството на закона;
като отбелязваме, че:
—съществува изоставане в определени об-
ласти на присъединителния процес;
—има необходимост да бъдат предприети по-
решителни мерки по отношение на правосъдие
и вътрешни работи, земеделие, околна среда,
дружествено право, свободно предоставяне на
услуги;
—са налице остри проблеми на българските
граждани по отношение на заетостта, доходи-
те, здравеопазването и образованието;
—българската икономика е изправена пред
сериозни предизвикателства, свързани с произ-
водителността, конкурентоспособността и необ-
ходимата информираност на икономическите
субекти за изискванията на европейския пазар,
заявяваме нашата воля за осъществяване на
следните приоритети:
1. Членство на Република България в Евро-
пейския съюз от 1 януари 2007 г. и пълноценно
участие в работата на институциите на Съюза;
приемане с предимство на законите, свързани с
европейската интеграция въз основа на актуа-
лизирана законодателна програма.
2. Ускорено провеждане на съдебната рефор-
ма с цел гарантиране на бързо, прозрачно и спра-
ведливо правораздаване, включително и чрез
възможни промени в Конституцията на Репуб-
лика България в рамките на правомощията на
обикновено Народно събрание; ефективна бор-
ба с корупцията и престъпността.
3. Създаване на стабилна и благоприятна
законодателна рамка, стимулираща устойчиво-
то икономическо развитие и инвестициите.
4. Утвърждаване на социален модел, гаран-
тиращ достъпни за всеки и качествени здраве-
опазване и образование, нарастване на доходи-
те и повишаване на качеството на живот.
5. Пълноценно интегриране на различните
социални и етнически групи в българското об-
щество и постепенно преодоляване на демог-
рафската криза.
6. Приемане на ново законодателство или
изменение на действащите закони за гаранти-
ране на честен и демократичен изборен процес.
Декларацията е приета от ХL Народно съб-
рание на 14 юли 2005 г. и е подпечатана с офи-
циалния печат на Народното събрание.
Председател на Народното събрание:
Георги Пирински
49450
ПРЕЗИДЕНТ
НА РЕПУБЛИКАТА
УКАЗ № 237
На основание чл. 98, т. 1 от Конституцията
на Република България във връзка с чл. 106,
ал. 1 от Закона за местните избори
П О С Т А Н О В Я В А М :
Насрочвам частичен избор за кмет на кмет-
ство Светлен, община Попово, област Търгови-
ще, на 18 септември 2005 г.
Издаден в София на 12 юли 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
48191
УКАЗ № 238
На основание чл. 98, т. 1 от Конституцията
на Република България във връзка с чл. 106,
ал. 1 от Закона за местните избори
П О С Т А Н О В Я В А М :
Насрочвам частичен избор за кмет на кмет-
ство Питово, община Нова Загора, област Сли-
вен, на 18 септември 2005 г.
Издаден в София на 12 юли 2005 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков
48192